To nye pågripelser i Unibuss-saken
Saken etterforskes ved Finans- og miljøkrimseksjonen, Oslo politidistrikt. De to pågrepne er siktet for korrupsjon. Den ene er ansatt i et leverandørselskap. Den andre har en sentral rolle i forbindelse med innkjøp av busser til Oslos kollektivtransport. Med dagens pågripelser er til sammen 13 personer siktet i saken, som har sitt utspring i en tysk korrupsjonssak der bussprodusenten MAN skal ha betalt penger til norske innkjøpere for å få innpass som leverandør til Oslos kollektivtransport. - Slik vi ser det, har saken etter de første pågripelsene utviklet seg i retning av å avdekke en ukultur der ansatte i kollektivselskaper i Oslo har mottatt utilbørlige fordeler fra mange leverandører til selskapene, sier politiadvokat Christian Stenberg. BAKGRUNN:Mulig korrupsjonsskandale i Unibuss
I dag ble to personer pågrepet i tilknytning til etterforskningen av den såkalte Unibuss-saken.